تورک یوردو (درگی)

تورک یوردو، 1911 ایلیندن بری یایینی آرالیقلارلا دوام ائدن میلّیتچی فیکیر درگیسیدیر. گونوموزده تورک اوجاقلاری عومومی مرکزی آیلیق یایین اورقانی اولاراق آنکارادا یاییملانماقدادیر.

تورک یوردو جمعیتی‌‌نین فیکیرلرینی یایماق اوزره 30 نوامبر 1911ده ایستانبولدا یایین حیاتینا باشلامیش؛ تورک یوردو جمعیتی‌‌نین باغلانماسی اوزرینه تورک اوجاقلاری‌نین یایین اورقا‌نینا دؤنوشموش و یاییمی گونوموزه قدر کسینتیلرله سوردورموشدور. جولای 1997ده یاییملانان 480. ساییسیندان اعتباراً حوکملو درگی استاتوسونده‌دیر.Karaer, İbrahim. "Başlangıçtan Günümüze Türk Yurdu Dergisi Sahibi, Mes'ul Müdürleri, Genel Yayın Müdürleri ve Dergi Yönetiminde Görev Alanlar (1911-2010)".http://www.ibrahimkaraer.8k.com. Türk Yurdu Dergisi, Cilt: 31, Sayı: 281, Ocak 2011. 6 Mart 2016 tarihinde kaynağından  arşivlendi. Erişim tarihi: 3 Ağustos 2016.

 تاریخچه 
30 نوامبر 1911- 15 جولای 1918 آراسیندا اون بئش گونده بیر اوتوز ایکی صحیفه‌لیک بیر درگی اولاراق ایستانبولدا یاییملادی. ایلک سایی بؤیوک بیر ماراق ایله قارشیلاندی و بیر نئچه دؤنه باسیلدی، تورکیه‌ده و تورکیه ائشیگینده گئنیش بیر اوخوجو کوتله‌سی قازاندی.[2] یئددی ایللیک سوره‌ده 14 جیلد و 161 سایی اولاراق چیخدی. اؤلچوسو، 18×25س‌م ایدی. درگی‌نین یاییمجیسی "تورک یوردو" ایدی. درگی‌نین ایمتیاز صاحیبی ایلک چیخدیغی گونلرده محمد امین بیگ یورداکول ایدی؛ 1911ده محمد امین والی اولاراق ارزروما تعیین اولونجا سوروملو مودیری آقچورا اوغلو یوسف، ایمتییاز صاحیبی وظیفه‌سینی ده اوزه‌رینه گؤتوردو. اونون بالکان ساواشینا قاتیلماسی اوزرینه 3. و 4. جیلدلری محمد امین چیخارتدی؛ 5.جیلددن 12. جیلده قدر درگی یئنه آقچوراوغلو یوسف طرفیندن چیخاریلدی.بو ساییلارینی تاتاریستانین دارالکتب سایتیندا Түрк юрды. تورك يوردي صفحه‌سینده اوخویوب، اندیره بیلرسینیز. 13. و 14. جیلدلری جلال ساهر بیگ چیخاردی. درگی، 1. دونیا ساواشی‌نین یاراتدیغی اولومسوز شرطلر ندنی ایله 15 جولای 1918ده یایینینا آرا وئردی. 

1923-1931 آراسیندا درگی یایین حیاتینا آنکارادا یئنیدن باشلادی. بو یئنی دؤنم 15 مارس 1923ده چیخاردیلان سایی ایله باشلار. درگی یایینچیسی تورک اوجاغی ایدی. 4 سایی چیخدیقدان سونرا درگی‌نین یاییمینا آرا وئریلدی؛ اوکتبر 1924ده بیر جیلدله یایین حیاتینا دوام ائتدی؛ اؤلچوسو 16×23 ده چیخاریلدی. 1927 سپتامبر – 28ژانویه 1928 آراسی، درگی‌نین اؤلچوسو 21×28س‌م اولدو. 1929 فوریه‌سینده تاماماً یئنی لاتین حرفلرله چیخماغا باشلادی. بو دؤنمده درگی‌نین مودیرلیگینی سیراسی ایله نهاد بیگ، جمیل بهجت بیگ، انور کامل بیگ، فرید جلال (گوون) بیگ، مصطفی (اولوغ) بیگ بوینونا گؤتوردو. 10 آوریل 1931ده تورک اوجاغی‌نین باغلانماسی ایله تورک یوردو 233. ساییدا یایی‌نینی دوردوردو. 

1943-1943 آراسیندا درگی 16×23 اؤلچوسونده 32 صحیفه حالیندا ایستانبولدا باسیلدی. ایلک سایی، 1 سپتامبر 1942 تاریخینده 26. جیلدین 1. ساییسی ایله چیخمیشدیر. درگی‌نین صاحیبی و مودیری؛ حسن فرید جانسئوردیر. بو دؤنمده درگی 9 سایی یاییملاندی. آلت باشلیغی "تورکلوگون فایداسینا چالیشیر اون بئش گونده بیر چیخار" ایدی. 

1954-1957 آراسیندا تورک یوردو درگیسی یئنیدن یاییملاندی. آلت باشلیغی، "تورک اوجاقلاری‌نین فیکیرلرینی نشر ائدر" شکلینده ایدی. ژانویه 1955دن ژوئن 1957یه قدر درگی‌نین صاحیبی تورک اوجاقلاری مرکز هئیتی رئیسی حمداله صبحی ؛ نشریاتی فعلاً ایداره ائدن، عبدالحق شناسی حصاردیر. 

1959-1968 آراسیندا درگی بؤیوک بوی اولاراق 20×27س‌م اؤلچوسونده هر آیین 15ینده یاییملاندی. صاحیبی، آنکارا تورک اوجاغی آدینا عثمان توران ایدی. 1961ده صاحیبی حمداله صبحی اولاراق دَییشدی، 1966’دا حمداله صبحی‌‌نین وفاتی اوزرینه اؤنجه ضیاالدین قهری فیندیق اوغلو  سونرا عثمان توران درگی‌نین صاحیبی اولدو. 

1970 ایلینده ایکی سایی باسیلدی. درگی‌نین صاحیبی عثمان توران، سوروملو نشریات مودیری ایسه، عوثمان یوکسل سردنگئچدی ایدی. 

1987-2001 آراسیندا تورک اوجاغی مرکز هئیتی‌نین یایین اورقانی اولاراق یایین حیاتینا دوام ائتدی. فوریه 1987 - مارس 1989 آراسیندا تورک اوجاقلاری ایستانبول شؤبه‌سی طرفیندن ایستانبولدا چیخاریلدی. نوامبر 1989’دان اعتباراً آنکارادا چیخاریلماقدادیر. 

 قایناق 
2.  Ayvazoğlu, Beşir. "Türk Yurdu 100 yaşında". http://www.eskisehirturkocagi.org/. Zaman gazetesi, 7 Nisan 2011. 6 Ağustos 2016 tarihinde kaynağından arşivlendi. Erişim tarihi: 3 Ağustos 2016

 ائشیک باغلانتیلار 
تورک یوردو درگیسی‌نین رسمی وب سایتی

اسین درینسو دایی، تورک یوردوندا باشقانلار و بالکان ساواشلاری ایله ایلگیلی خبرلر، آتاتورک درگیسی، جیلد 1 سایی 1، تموز 2012 
بؤلمه:درگیلر
بؤلمه:درگی